Bo Forssander

| Bo Forssander |
| --- | --- |
 Bo Forssander vuonna 1967.
Henkilötiedot
Syntynyt: 2. elokuuta 1942 (ikä 82) Hässleholm
Kansalaisuus:  Ruotsi
Uran tiedot
Pituus:  186 cm
Laji:  aitajuoksu
Seura:  Skackans IF, Karlsborg (-1965) Malmö AI (1966-70) Gävle GIK (1971-72) Västerås IK (1973-))
Kilpauran kesto:  1960-1973
Saavutukset
Ennätykset:  100 m 10,7 (1967)   200 m 21,9 (1964)   110 m aidat 13,73 (1968)
  [ Muokkaa Wikidatassa ]   
Bo Erik Örjan Forssander (2. elokuuta 1942 Hässleholm) on entinen ruotsalainen pikajuoksija aitajuoksija 1960-luvulla ja 1970-luvun alussa. Hänen päämatkansa oli 110 metrin aidat. Hänen huippuvuotensa olivat 1960-luvun lopulla. Hän oli mukana kolmissa olympialaisissa ja eteni vuoden 1968 olympialaisissa 110 metrin loppukilpailuun.
Forssander nousi Ruotsin 110 metrin aitojen kärkijuoksijaksi vuonna 1960 ensimmäisellä Ruotsin mestaruudellaan. Hän otti tällä matkalla urallaan kaikkiaan 10 Ruotsin mestaruutta eli vuosina 1960, 1961, 1963, 1964 ja 1967-1972. Lisäksi hän voitti Ruotsin 100 metrin mestaruuden vuonna 1967. Suomi-Ruotsi -maaottelussa ensimmäinen voitto tuli vuonna 1963. Kaikkiaan hän saavutti kahdeksan Suomi-Ruotsi-maaotteluvoittoa.
Kuva vuoden 1968 Meksikon olympialaisten välieristä, joista Forssander (kuvassa radalla 2) eteni loppukilpailuun sijoittumalla kolmanneksi. Erän voitti Yhdysvaltain Ervin Hall ja Italian Eddy Ottozin (vasemmalla) tuli toiseksi. Loppukilpailussa Forssander oli kuudes uudella Ruotsin ennätyksellä 13,73, joka kesti aina 1990-luvun alkuun.
Forssander oli ensimmäisen kerran mukana olympialaisissa Tokion kisoissa 1964, joissa hän eteni alkuerän kautta välieriin pudoten niukasti loppukilpailusta. Vuoden 1966 EM-kisoissa Budapestissä hän pääsi loppukilpailuun ja sijoittui kahdeksanneksi. Forssanderin kilpailullisesti parhaat vuodet olivat 1960-luvun lopulla. Hän teki juuri ennen Meksikon olympialaisia elokuussa Malmössä Ruotsin ennätyksen 13,7. Huipentumana oli eteneminen Meksikon olympialaisten 110 metrin aitojen loppukilpailuun. Alkuerässään hän oli toinen ajalla 13,9 (sähköaika 14,00), välierässään kolmas ajalla 13,7 (sähköaika 13,75) ja loppukilpailussa kuudes ajalla 13,7. Sähköaika 13,73 oli Ruotsin ennätys. Vuonna 1969 Ateenassa käydyissä EM-kisoissa Forssander sijoittui välierässään seitsemänneksi pudoten loppukilpailusta. Seuraavan vuoden Eurooppa Cup-finaalissa Tukholmassa Forssander sijoittui toiseksi Ranskan Guy Drutin jälkeen. Forssander oli mukana vielä vuoden 1972 Münchenin olympialaisissa, mutta kisat päättyivät jo alkuerässä kuudenteen sijaan.,
Forssander otti Ruotsin ennätyksen nimiinsä ensi kerran vuonna 1964 ajalla 13,9, jolloin hän rikkoi Håkan Lidmanin vuonna 1938 juokseman Ruotsin ennätyksen 14,0. Forssander paransi ennätystä edelleen niin, että hänen Meksikon olympialaisissa lokakuussa 1968 juoksema Ruotsin ennätys 13,73 säilyi aina vuoteen 1992, jolloin Claes Albihn rikkoi sen. Hänet oli nimetty jo vuonna 1961 yleisurheilun Stora Grabbariksi nro 214. Arvostettu amerikkalainen yleisurheilulehti Track & Field News arvotti Forssanderin urallaan kolmena vuotena 10 parhaan 110 metrin aitajuoksijaksi maailmassa eli vuosina 1965 7., 1967 10. ja 1968 10. paras.